Tarybos sprendimas 2004/61/BUSP
2003 m. gegužės 26 d.
dėl Europos Sąjungos ir Slovakijos Respublikos susitarimo dėl Slovakijos Respublikos ginkluotųjų pajėgų dalyvavimo Europos Sąjungos vadovaujamose pajėgose (ESP) Buvusioje Jugoslavijos Respublikoje Makedonijoje sudarymo
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 24 straipsnį,
atsižvelgdama į pirmininkaujančios valstybės narės rekomendaciją,
kadangi:
(1) 2003 m. sausio 27 d. Taryba patvirtino Bendruosius veiksmus 2003/92/BUSP dėl Europos Sąjungos karinės operacijos Buvusioje Jugoslavijos Respublikoje Makedonijoje (FYROM) [1].
(2) Tų Bendrųjų veiksmų 8 straipsnis numato, kad išsamios nuostatos dėl trečiųjų valstybių dalyvavimo yra susitarimo pagal Europos Sąjungos sutarties 24 straipsnį dalykas.
(3) Po 2003 m. kovo 18 d. Tarybos sprendimo, įgaliojančio Generalinį sekretorių/Vyriausiąjį įgaliotinį pradėti derybas, Generalinis sekretorius/Vyriausiasis įgaliotinis derėjosi dėl susitarimo su Slovakijos Respublika dėl Slovakijos Respublikos ginkluotųjų pajėgų dalyvavimo Europos Sąjungos vadovaujamose pajėgose (ESP) Buvusioje Jugoslavijos Respublikoje Makedonijoje.
(4) Šis susitarimas turėtų būti patvirtintas,
NUSPRENDĖ:
1 straipsnis
Šiuo sprendimu Europos Sąjungos vardu patvirtinamas Europos Sąjungos ir Slovakijos Respublikos susitarimas dėl Slovakijos Respublikos ginkluotųjų pajėgų dalyvavimo Europos Sąjungos vadovaujamose pajėgose (ESP) Buvusioje Jugoslavijos Respublikoje Makedonijoje.
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, turintį įgaliojimus pasirašyti susitarimą, kad Europos Sąjungai jis būtų privalomas.
3 straipsnis
Šis sprendimas skelbiamas Europos Sąjungos oficialiajame leidinyje.
4 straipsnis
Šis sprendimas įsigalioja jo priėmimo dieną.
Priimta Briuselyje, 2003 m. gegužės 26 d.